Byrettens kendelse ændres, således at sagen fortsat skal behandles efter reglerne om småsager i retsplejelovens kapitel 39
Ret: Østre Landsret (2. instans)
Faggruppe: Civilsag — Småsag
Sagsemner: Retspleje og civilproces;

UDSKRIFT
AF

ØSTRE LANDSRETS RETSBOG
____________

Den 5. august 2011 satte Østre Landsret retten i retsbygningen, Bredgade 59,
København.

Som dommere fungerede landsdommerne Norman E. Cleaver, Tine Vuust og Lise

Leth-Nissen (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

3. afd. kære nr. B-2544-11:

Portek ApS

mod

Indkærede, tidligere Sagsøgte

(advokat Michael Torpe Nathan)

Ingen var mødt eller indkaldt.

Der fremlagdes kæreskrift af 14. juli 2011, hvorved Portek ApS har kæret Roskilde

Rets kendelse af 6. juli 2011 (BS 82A-3062/2010) om, at sagen ikke behandles efter

reglerne om småsager, dommerens fremsendelsesbrev af 22. juli 2011 og udskrift af

retsbogen in-deholdende den kærede afgørelse.

Portek ApS har blandt andet gjort gældende, at den omstændighed, at der er indkaldt

fem personer til at afgive forklaring, ikke komplicerer sagen således, at den ikke kan

være om-fattet af småsagsprocessen. Det anføres endvidere, at ingen af parterne har

anmodet om, at sagen tages ud af småsagsprocessen.



- 2 -

Byretten har ved sagens fremsendelse henholdt sig til den trufne afgørelse.

De modtagne bilag var til stede.

Efter votering afsagdes sålydende

k e n d e l s e :

Efter retsplejelovens § 402, stk. 1, kan retten efter anmodning eller af egen drift

henvise en sag, der behandles efter reglerne i retsplejelovens kapitel 39 om småsager,

til almindelig proces, hvis sagen angår særlig komplicerede faktiske eller retlige

spørgsmål, eller hvis sagen har særlig betydning for en part ud over påstanden.

Tvisten vedrører ifølge stævningen betaling for levering af en garageport, samt om

der er leveret i overensstemmelse med parternes aftale. Portek ApS har nedlagt

påstand om beta-ling i henhold til faktura. Indkærede, tidligere Sagsøgte har

anerkendt pligten til at betale det påstævnte beløb - mod Portek ApS’s omlevering og

montering af garageporte af tilsvare n-de eller lignende art med fyldningsbeklædning.

Subsidiært er der nedlagt påstand om fri-findelse.   

Sagen har hidtil været behandlet efter reglerne i retsplejelovens kapitel 39 om

småsager, og hovedforhandlingen var berammet i sagen, da sagsøgte anmodede om

omberammelse med henblik på at afsætte mere tid til hovedforhandlingen på grund af

den allerede varslede vidneførsel.

Landsretten finder, at der ikke er oplyst sådanne omstændigheder, at der uden

begæring fra parterne bør ske henvisning til almindelig proces, hvorfor

b e s t e m m e s :

Byrettens kendelse ændres, således at sagen fortsat skal behandles efter reglerne om

min-dre krav i retsplejelovens kapitel 39.

Kæremålsomkostningerne ophæves.



- 3 -

Kæreafgiften tilbagebetales.

Retten hævet.

(Sign.)